ಏನಾಗ್ತಿದೆ ಬೆಂಗಳೂರಲ್ಲಿ? ಸಮೋಸ ಅಂಗಡಿ ಮುಚ್ಚು ಎಂದಿದ್ದಕ್ಕೆ ಸೋಹೈಲ್ ಎಂಬಾತನಿಂದ ಗುಂಡು ಬೆಂಗಳೂರು: ಪ್ಯಾರಾಡೈಸ್ ಆಫ್ ರಿಟೈರ್ಡ್ ಪೀಪಲ್ ಆಗಿದ್ದ ಬೆಂಗಳೂರು ಗಾರ್ಡನ್ ಸಿಟಿ ಆಯ್ತು.. ಬಳಿಕ ವಿಶ್ವವಿಖ್ಯಾತ ಭಾರತದ ಸಿಲಿಕಾನ್ ವ್ಯಾಲಿ ಎನಿಸಿಕೊಂಡಿತು. ಆದ್ರೆ.. ಈಗ ಗಲಭೆಗಳ ನಗರಿ.. ಗೂಂಡಾಗಳ ಪ್ಯಾರಾಡೈಸ್ ಆಗ್ತಿದೆಯಾ? ಅನ್ನೋ ಅನುಮಾನವನ್ನ ಇತ್ತೀಚೆಗೆ ನಡೆದ ಘಟನೆಗಳು ಮೂಡಿಸುತ್ತಿವೆ. ಹಾಡ ಹಗಲೇ ಮಚ್ಚು ಲಾಂಗ್ಗಳ ಝಳಪಿಸುವಿಕೆ, ಪೊಲೀಸ್ ಸ್ಟೇಷನ್ಗೇ ಬೆಂಕಿ.. ಈಗ ಗುಂಡಿನ ಸದ್ದಿಗ ಬೆಂಗಳೂರು ನಿವಾಸಿಗಳು ಬೆಚ್ಚಿ ಬೀಳುವಂತಾಗಿದೆ. ಅಷ್ಟಕ್ಕೂ ಆಗಿದ್ದು ಏನೆಂದ್ರೆ, ಕೆಆರ್ಪುರಂ ಜನವಸತಿ ಪ್ರದೇಶದಲ್ಲೇ ಗುಂಡು ಸದ್ದು, ಮಾಡಿದ್ದು, ಆಟೋ ಬಾಬು ಎಂಬುವರ ಮೇಲೆ ಸುಹೇಲ್ ಎನ್ನುವ ವ್ಯಕ್ತಿ ಗುಂಡು ಹಾರಿಸಿದ್ದಾನೆ. ಆಟೋ ಬಾಬು ತಡರಾತ್ರಿವರೆಗೂ ಸುಹೈಲ್ ಸ್ನೇಹಿತ ಮಿರ್ಚಿ ಅನ್ನೋನು ಸಮೋಸ ಅಂಗಡಿ ಓಪನ್ ಮಾಡ್ತಿದ್ದ, ಇದರಿಂದ ಸುತ್ತಮುತ್ತಲಿನ ಜನರಿಗೆ ತೊಂದರೆಯಾಗ್ತಿತ್ತು ಎನ್ನಲಾಗಿದೆ. ಹೀಗಾಗಿ, ಆಟೋ ಬಾಬು ಮತ್ತವರ ಕಡೆಯವರು ಅಂಗಡಿ ಮುಚ್ಚುವಂತೆ ತಿಳಿಸಿದ್ದರಂತೆ. ಇದರಿಂದ ಕೆರಳಿದ ಸುಹೈಲ್ ಹಾಗೂ ಕೆಲವು ಪುಂಡರು ಸೇರಿ ತಡರಾತ್ರಿ ಆಫೀಸ್ನಲ್ಲಿದ್ದ ಆಟೋ ಬಾಬು ಮೇಲೆ ಗುಂಡಿನ ದಾಳಿ ಮಾಡಿದ್ದಾರೆ. ಸದ್ಯ ಸುಹೈಲ್ ಹಾಗೂ ಆತನ ಗ್ಯಾಂಗ್ ತಲೆಮರೆಸಿಕೊಂಡಿದ್ದು, ಇವರ ಪತ್ತೆಗಾಗಿ ಪೊಲೀಸರು ಹುಡುಕಾಟ ನಡೆಸುತ್ತಿದ್ದಾರೆ. ಗಾಯಾಳು ಆಟೋ ಬಾಬು ಈಗ ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾನೆ, ಈತ ಸಚಿವ ಬೈರತಿ ಬಸವರಾಜ್ ಆತ್ಮೀಯ ಎಂದು ತಿಳಿದು ಬಂದಿದೆ. ಘಟನೆ ಸಂಬಂಧ ಕೆಲವರನ್ನು ವಶಕ್ಕೆ ಪಡೆದಿರುವ ಕೆ ಆರ್ ಪುರ ಪೊಲೀಸರು ವಿಚಾರಣೆ ಮಾಡ್ತಿದ್ದಾರೆ. ಸದ್ಯ ಸುಹೇಲ್ಗೆ ಬಂದೂಕು ಹೇಗೆ ಬಂತು? ಯಾವ ಪಿಸ್ತೂಲ್ ಬಳಸಿದ್ದ ಬಗ್ಗೆ ಪೊಲೀಸರಿಂದ ತನಿಖೆ ನಡೆಸುತ್ತಿದ್ದಾರೆ. ಗಾಯಾಳು ಆಟೋ ಬಾಬು ಈಗ ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ. ಘಟನೆ ಸಂಬಂಧ ಕೆಲವರನ್ನು ವಶಕ್ಕೆ ಪಡೆದಿರುವ ಕೆ ಆರ್ ಪುರ ಪೊಲೀಸರು ವಿಚಾರಣೆ ಮಾಡ್ತಿದ್ದಾರೆ. ಸ್ಥಳಕ್ಕೆ ಪೊಲೀಸ್ ಆಯುಕ್ತ ಕಮಲ್ ಪಂತ್ ಭೇಟಿ ನೀಡಿ ಪರಿಶೀಲನೆ ನಡೆಸ್ತಿದ್ದಾರೆ. ಸ್ಥಳದಲ್ಲಿ ಪೊಲೀಸರನ್ನು ನಿಯೋಜಿಸಲಾಗಿದೆ.. ಸ್ಧಳಕ್ಕೆ ನಗರ ಪೊಲೀಸ್ ಆಯುಕ್ತ ಕಮಲ್ ಪಂತ್ ಭೇಟಿನೀಡಿ ಪರಿಶೀಲನೆ ನಡೆಸಿದ್ದಾರೆ.